Etter Napoléons flukt fra Elba (perioden kjent som de hundre dagene) ble han av Napoléon utnevnt til pair av Frankrike og gitt kommando over IV. korps av nordarméen. I slaget ved Ligny den 16. juni 1815 gjorde Gérard en glimrende innsats. Om morgenen den 18. juni var han fremst i å råde marskalk Emmanuel de Grouchy til å marsjere til lyden av kanonene for å støtte Napoléon i slaget ved Waterloo. Gérards råd ble avvist og han deltok i stedet med sitt korps i slaget ved Wavre.